Minderjarige vry op seksklag – Oudtshoorn Online
Minderjarige vry op seksklag
Saak van die rol geskrap
Oudtshoorn. 30 Mei 2012. 13h50. Die klagtes teen 'n minderjarige seun wat daarvan aangekla is dat hy 'n seksvideo van minderjarige leerders van die Hoërskool Oudtshoorn op sy selfoon gemaak het, het in duie gestort toe landdros René Gerber die saak Maandag van die rol geskrap het.
Die kind is onder andere aangekla van die vervaardiging en verspreiding van kinderpornografie nadat hy in 2011 'n video-opname op sy selfoon gemaak het van drie seuns wat by die De Jager-sportkompleks omgang met 'n 15-jarige skoolmeisie gehad het.
Die saak is in so 'n ernstige lig beskou dat die klag na die Nasionale Vervolgingsgesag, en nie na die direkteur van openbare vervolging in Kaapstad nie, verwys is om te besluit of die leerder vervolg moet word.
Nadat die Nasionale Vervolgingsgesag na vyf maande nog nie 'n besluit geneem nie, het die seun se regsverteenwoordiger, mnr Christo van der Bergh van Coetzee en Van der Bergh, die hof gevra om die saak te laat vaar.
Die tweede klag, die verspreiding van pornografiese materiaal, is na aanleiding van die leemte in wetgewing op seksuele misdrywe nie meer geldig nie.
← What now, now that the bullies have won?
The bogus piety of St Ferial →
3 thoughts on "Minderjarige vry op seksklag"
2012/05/30 at 19:24
So wie het gewen en wie het verloor? Niemand behalwe die prokureur wie 'n regmerkie in sy dagboek maak vir nog 'n saak wat gewen is nie. Verder verval ons gemeenskap in 'n put van verderf en verrot on regstelsel.